Gemencheh Boys (filem)

Gemencheh Boys (dahulu dikenali sebagai Adiwiraku 2: The Gemencheh Boys) ialah sebuah filem biografi sukan drama Malaysia 2023 arahan Eric Ong & Jason Chong terbitan bersama SOL Pictures, GV Corporates Advisory dan Astro Shaw. Diilhamkan oleh Shafiq Sharif yang berasal dari Gemencheh merupakan kesinambungan dari filem Adiwiraku (2017) arahan Eric Ong, ia dibintangi oleh Pekin Ibrahim, Aqil Yaya, Syed Ahmad, Ayiet Harith, Kimi Norais, Izzue Dean, Amir Kuziq dan ramai lagi. Filem ini ditayangkan pada 26 Oktober 2023.

Sinopsis
Syafiq, Amin, Fauzi, Rashid, Azad dan Sukri ialah enam budak lelaki berusia 10 tahun yang tinggal di Bukit Rokan, Gemencheh digelar “enam jahanam” kerana sentiasa menimbulkan masalah.

Sama seperti kebanyakan orang sebelum mereka, budak-budak itu tidak mempunyai apa-apa untuk dicita-citakan dan masa depan nampaknya tidak begitu menjanjikan sehinggalah mereka bertemu dengan Cikgu Azman.

Ditugaskan oleh pengetua untuk mengeluarkan budak-budak itu dari jalanan, Cikgu Azman memulakan program latihan kriket walaupun dia tidak mempunyai pengetahuan tentang sukan itu.

Setiap hari selepas sekolah, dia menjadikan misi peribadinya untuk menjejaki setiap budak lelaki itu, tidak kira bagaimana mereka cuba memperdayakannya.

Ketika Azman menjalin hubungan dengan budak-budak itu, dia mengenali bakat terpendam dalam diri lelaki, masing-masing dengan kekuatannya sendiri.

Tidak lama kemudian, Azman memulakan perjalanan yang mustahil untuk menyediakan budak itu untuk pertandingan. Tiada siapa yang percaya budak-budak kampung ini boleh menjadi atlet sebenar, malah budak-budak itu sendiri.

Mengatasi satu demi satu halangan, Azman dan anak-anak lelaki itu sejauh mana mereka boleh pergi?

 Pelakon 

 Pelakon utama 
 Pekin Ibrahim sebagai Cikgu Azman, guru disiplin Sekolah Kebangsaan Bukit Rokan Utara (F)
 Aqil Yaya sebagai Syafiq (berdasarkan watak Shafiq Sharif)
 Syed Ahmad sebagai Rashid
 Ayiet Harith sebagai Fauzi
 Kimi Norais sebagai Amin
 Izzue Dean sebagai Sukri
 Amir Kuziq sebagai Azad

Pelakon pembantu
 Ahmad Tarmimi Siregar sebagai Cikgu Yaakob, pengetua Sekolah Kebangsaan Bukit Rokan Utara
 Azman Hassan sebagai Jabar
 Zaidi Omar sebagai Cikgu Roslan
 Kamal Rezuan sebagai Cikgu Ros
 Fara Fauzana sebagai Puan Jastina
 Ieda Moin	sebagai ibu kepada Syafiq 
 D'Boy Hamdan sebagai ayah kepada Syafiq
 Farah Ahmad sebagai ibu kepada Azad
 Along Eyzendy sebagai ayah kepada Azad
 Denes Kumar sebagai C. Daniels, jurulatih kriket Sekolah Kebangsaan Dato' Panglima
 Syel Ramlan sebagai isteri Cikgu Azman

 Penerbitan 
 Penggambaran 
Pada tahun 2019, penggambaran utama bermula pada 2019 di Negeri Sembilan dan Kuala Lumpur, Malaysia di mana Pekin Ibrahim telah memuat naik satu gambar di Twitter (kini dikenali sebagai X) beliau di mana pra-produksi dijalankan ketika itu. 

 Pengeluaran 
Pada asalnya, filem ini dijadualkan ditayangkan pada tahun 2020 menurut SOL Pictures tetapi ditunda akibat pandemik COVID-19 yang melanda satu dunia termasuk Malaysia menyebabkan filem ini bersama-sama Abang Long Fadil 3, Polis EVO 3 dan Mechamato Movie ditunda (juga terbitan Astro Shaw).

Menurut jadual asal Astro Shaw, filem ini sepatutnya ditayangkan pada November iaitu selepas Rahsia (juga sepatutnya tayang pada Oktober tetapi diawalkan ke Ogos) dan sebelum filem The Experts (dijangka ditayangkan pada Disember 2023 namun ditunda ke 2024). Walau bagaimanapun, filem ini diawalkan iaitu pada 26 Oktober 2023 iaitu tarikh yang sama dengan filem antarabangsa Five Nights at Freddy's dan Saw X (tayangan Malaysia).

 Pemasaran 
Astro Shaw memuat naik teaser filem pada 22 Ogos 2023 dengan mendedahkan tarikh tayangan filem iaitu pada 26 Oktober 2023. Treler dan poster filem dimuat naik di laman media sosial Astro Shaw pada 7 September 2023 ketika sidang media di TGV Pavillion Bukit Jalil.

Syarikat pembuatan barangan tempatan, A Piece of Malaysia (APOM!) yang dikenali di serata Malaysia menerusi RojakDaily, SAYS, Astro AEC dan sebagainya mereka dan menjual barangan bertemakan filem ini sebagai rakan barangan rasmi.

Astro Shaw mengumumkan bahawa RM1 daripada tiket filem ini akan disumbangkan kepada Akaun Amanah Kemanusiaan Rakyat Palestin sebagai tanda solidariti dan kebersamaan Malaysia dan Palestin ekoran serangan Israel ke atas Palesstin.

Muzik

Lagu tema bagi filem ini berjudul Siapa Kami nyanyian David Koon, Andrew Lui dan Ronald Mok menampilkan W.A.R.I.S dengan lagu ditulis oleh W.A.R.I.S, David Koon dan Roslan bin Zakaria serta diterbitkan oleh David Koon. Lagu ini dikeluarkan di Spotify pada 24 Oktober 2023, dua hari sebelum tayangan rasmi filem ini.

 Reaksi 
Filem ini rata-rata mendapat pujian positif daripada pengkritik filem tempatan. Aqmar Mustaza menulis untuk Sinar Harian pada asalanya tidak meletakkan harapan tinggi. Beliau juga berkata,

Salah satu pengarah dan penerbit eksekutif Didi & Friends The Movie, Akmal Aziz Asmawi berkata di Twitter beliau di mana beliau menunggu sejak filem pertama. Beliau berpuas hati dengan filem ini.

Cikgu Azman yang sebenar pula tidak pernah mahukan sebarang perhargaan dan mengucapkan jutaan terima kasih kepada pengarah dan penerbit kerana menghasilkan filem ini.

Rujukan

 Pautan luar 

Kategori:Filem 2023
Kategori:Filem Malaysia tahun 2023
Kategori:Filem arahan Jason Chong
Kategori:Filem terbitan Astro Shaw
Kategori:Filem biografi Malaysia
Kategori:Filem sukan Malaysia